Játékszabályok

**Tartalomjegyzék**

Játéktér, labda, játékosok felszerelése.....................................................................1

Játékosok száma, csere ........................................................................................1

A játék kezdete, a mérkőzés időtartama..................................................................1

A kapus játéka ....................................................................................................2

Szabálysértések és büntetések ..............................................................................2

Pontrúgások ........................................................................................................2

Halmozott szabálytalanságok .................................................................................3

Kiegészítő szabályzatok .........................................................................................3

**Játéktér, labda, játékosok felszerelése**

*Játéktér*

A játéktér a vonalak által határolt rész. A vonal a játéktérhez tartozik. Az alapvonal mögött a mérkőzés alatt senki nem tartózkodhat.

*Labda*

A labda 5-ös méretű. A labdáról minden csapatnak gondoskodnia kell!

*Játékosok felszerelése*

A pályára kizárólag hernyótalpas (turf) cipőben vagy lapos talpú (teremcipő, edzőcipő) lehet pályára lépni. Bármilyen stoplis cipő használata szigorúan tilos! Sípcsontvédő használata nem kötelező, de ajánlott.

**Játékosok száma, csere**

*Játékosok száma*

A mérkőzést két csapat játssza, 5-5 fővel, ezek közül az egyik a kapus. A mérkőzés elkezdéséhez minimum 3 fő szükséges. A mérkőzésnek vége van, ha a meccs folyamán bármely okokból 3 fő alá csökken a játékosok száma egy csapaton belül.

*Csere*

Cserélni folyamatosan lehet. Cserélni kizárólag az oldalvonalon feltüntetett cserezónában lehet, a sérült játékos bárhol lemehet, de az új játékos csak cserezónában léphet be a játéktérre. Előbb a lecserélt játékosnak kell elhagynia a játékteret, utána mehet csak be a másik játékos.

**A játék kezdete, a mérkőzés időtartama**

*A játék kezdete*

A meccs kezdőrúgással kezdődik. A játékvezető pénzfeldobással vagy megegyezéssel dönti el a kezdés jogát. Az egyik félidőt az egyik, a másik félidőt a másik csapat kezdi. A kezdőrúgást a játéktér középpontjáról kell elvégezni, bármely irányba. A kezdőrúgást elvégző játékos állhat az ellenfél térfelén is. A kezdőrúgásnál az ellenfél 3 méternél jobban nem közelítheti meg a labdát. Kezdőrúgásból közvetlenül gól szerezhető az ellenfél kapujába, ha a játékos a saját kapujába juttatja a labdát akkor az ellenfél szöglettel következik.

*A mérkőzés időtartama*

A játékidő 2x20 perc futóórával. Félidei szünet nincs, a csapatok térfélcsere után azonnal kezdik a második félidőt. A csapatok egy mérkőzés alatt, egy egyperces időkérésre jogosultak. A játékidőben megítélt szabadrúgás vagy büntetőrúgás végrehajtására a játékidő lejártát követően is lehetőséget kell adni. A valamilyen ok miatt beszüntetett mérkőzés lejátszásáról a bajnokság szervezői döntenek.

**A kapus játéka**

*Általános szabályok*

A kapusról is van szöglet. Ha az alapvonalon megy ki a labda és az ellenfél érintette utoljára, a kapus a labdát minden esetben kézzel hozza játékba. Kirúgás nincs! A labdát a kapus a pályán bárhová dobhatja. A kapus a játékban lévő labdát berúghatja az ellenfél kapujába, azaz gólt érhet el. Az ellenfélről az alapvonalon túljutott labdát a kapus kidobással hozza játékba, de gólt közvetlenül nem érhet el belőle. A kapus a labdát 4 másodpercen belül kell, hogy játékba hozza. A szándékos hazaadást és az oldalrúgást a kapus nem foghatja meg.

*Kapusjáték mezőnyben*

A kapus abban az esetben kaphatja vissza a labdát a csapattársától a saját térfelén, amit már megjátszott, ha az ellenfél játékosa érintette a labdát, vagy játékmegszakítás történt. Ha a kapus mégis játékba avatkozik, akkor közvetett szabadrúgás következik onnan, ahol a kapus hozzáért, ha az a 6-oson belül volt, akkor a 6-os legközelebbi pontjáról.

**Szabálysértések és büntetések**

Futsal szabályok szerint, a szabálytalanságok közvetlen szabadrúgással, büntetőrúgással vagy közvetett szabadrúgással büntetendők. *Becsúszó szerelés tilos az ellenfél birtokában lévő labdára,* kivéve a saját büntetőterületén belül tartózkodó kapus védése részeként! Ez a becsúszás beszámít a halmozott szabálytalanságokba.

*Szabadrúgás*

Szabálytalanság esetén a játékvezető szabadrúgást ítél, az előnyszabály figyelembe vételével. A sorfalnak minimum 5 méterre kell állnia a labdától. A szabadrúgást 4 másodpercen belül el kell végezni. Ha az elrúgást az ellenfél játékosa szándékosan akadályozza, akkor a játékvezető sárga lappal figyelmeztetheti. Szabadrúgás esetén a támadó csapat köteles a – legalább két védekező játékosból álló – sorfaltól minimum egy méter távolságot tartani. Ha ezt a távolságot a támadó csapat nem tartja be a szabadrúgás elvégzésekor, akkor közvetett szabadrúgással következik a védekező csapat.

*Sárga lap*

Sportszerűtlen játék esetén a játékvezető sárga lappal figyelmeztetheti a szabálytalanságot elkövető játékost vagy cserejátékost.

*Kétperces kiállítás*

A gólt vagy nyilvánvaló gólhelyzetet megakadályozó vagy az ismételten sárga lapos szabálytalanságot elkövető játékost, a játékvezető 2 percre kiállíthatja.

*Piroslap*

Súlyos szabálytalanságot, kirívó sportszerűtlenséget vagy erőszakos cselekedetet elkövető játékost a játékvezető piros lappal (végleg) kiállíthatja. A kiállított játékos helyére csak egy csapattársa állhat be, a 2 perces büntetés letelte után, vagy ha a kiállítással sújtott csapat gólt kap és a csapat létszáma kevesebb, mint az ellenfélé. A piros lappal kiállított játékos köteles elhagyni a játékteret és a pályát is a játékvezető kérésére.

**Pontrúgások**

*Szögletrúgás*

A szögleteket a sarokpontról kell elvégezni, 4 másodpercen belül. Az ellenfél játékosának legalább 5 méterre kell állnia a labdától.

*Oldalrúgás*

Az oldalvonalat elhagyó labdát csak oldalrúgással lehet játékba hozni. Oldalrúgás esetén a labdát az oldalvonalra kell helyezni, ahol a labda a játékteret elhagyta, úgy hogy a labda egy része legalább érintse a vonalat. A rúgó játékosnak a labdát a játéktéren kívül állva, lábbal a játéktérre kell juttatni Az ellenfél játékosainak a letett labdától legalább 5 m-re kell állni. Az oldalrúgást 4 másodpercen belül el kell végezni. A rúgó játékos csak akkor érhet újra a labdához, ha azt más is érintette már.

*Büntetőrúgás*

Hat méterről kell elvégezni. A labdát a hatos vonalára kell tenni, egyenlő távolságra a két

kapufától. A rúgást végző játékost egyértelműen azonosítani kell. A kapusnak a gólvonalon

kell állni és előre a rúgás pillanatáig nem mozdulhat el, a rúgás pillanatában egyik lábával érintenie kell a gólvonalat, vagy egy síkban kell lennie vele. Oldalra a gólvonalon bármely

irányban mozoghat. Minden más játékosnak a játéktéren belül kell lenni, a büntetőterületen

kívül kell állni, a büntetőpont mögött, legalább 5 m-re a labdától és a rúgást végző játékost

nem szabad akadályozni.

**Halmozott szabálytalanságok**

Halmozott szabálytalanságnak nevezzük a közvetlen szabadrúgásokat maga után vonó cselekedeteket, amelyekből a csapatok félidőnként 5-5-t követhetnek el. Az 5. szabálytalanság megtörténtekor a játékvezető figyelmezteti a vétkes csapatot. Előnyszabály alkalmazása esetén a játékvezetőnek kötelessége a közvetlen szabálytalanság feljegyzésére, illetve erről játékmegszakítás során szóban tájékoztatni a csapatokat. A játékvezető az előnyszabály alkalmazásával tovább engedheti a játékot, ha a csapat még nem érte el az 5 halmozott szabálytalanságot, és az ellenfél nem semmisített meg gólt vagy nyilvánvaló gólszerzési lehetőséget.

*Az első öt szabálytalanság esetén*

- sorfal állhat a rúgó játékos elé

- az ellenfél játékosainak minimum 5 m-re kell a letett labdától állni

- a szabadrúgásból közvetlenül érhető el gól.

*A 6. szabálytalanságtól* kisbüntető következik. Abban az esetben, ha 6. szabálytalanság a kapuvonaltól távolabb, mint 10 m-re történt, akkor az ellenfél a büntetőrúgást 10 méterről végzi. Akkor, ha a 6. szabálytalanság a kapuvonalhoz közelebb, mint 10 m-re történt, akkor az ellenfél választhat, hogy 10 méterről vagy a szabálytalanság helyéről végzi a rúgást.

A hatodik szabálytalanságtól kezdve az alábbiak szerint kell eljárni:

- a kapus nem állíthat sorfalat

- a rúgást végző játékost egyértelműen azonosítani kell;

- a kapusnak a büntetőterületen belül, a labdától legalább 5 m-re kell állni;

- a rúgást végző játékos kivételével valamennyi játékosnak a labda képzeletbeli vonala mögött, legalább 5 m-re a labdától kell állni, úgy hogy a rúgást végző játékost nem akadályozhatják a rúgás kivitelezésében (ha a játékos az 5 m nem tarja be, vagy az 5 méter betartása mellett valamely módon akadályozza a rúgó játékost azt sárga lappal kell büntetni);

- a rúgást végző játékosnak a labdát előre, a kapura kell rúgni, nem passzolhatja le egy csapattársnak;

- a rúgás után nem érintheti egy játékos sem újra a labdát, mindaddig, míg azt a kapus nem érintette, vagy a labda a kapufákról vissza nem pattant;

- 6 m-en belül a gólvonaltól nem lehet egy szabadrúgást sem elvégezni. Ilyen esetben büntetőrúgást kell ítélni.

**Kiegészítő szabályzatok**

Ezen játékszabályzatban nem tárgyalt kérdések esetén a futsal szabálykönyve az irányadó, valamint a szervező bizottság és a játékvezető hivatott dönteni és szabályt értelmezni a vitás kérdésekben. https://img.fifa.com/image/upload/smrcs2kmmsngmf5tf1fi.pdf